อาการน้องสาวผมตอนนี้หลังไห้คีโมมา ทำไมหน้าตาบวมตึงขาไม่มีแรงเดินไม่ได้มีอาการบวมแทวท้ายทอยขึ้นไปถึงบนหัว แล้วบวดเมื้อยตามท้ายทอยลงมาตามแขนกินข้าวก็ไม่ได้น้ำก็ไม่อยาก.มีอาการอาเจียนครื่นใส้ด้วย. เกิดจากอะไรหรอครับคุณ
สวัสดีค่ะ การให้ยาเคมีบำบัดนั้น ก็เพื่อหยุดยั้งการเติบโตของเซลล์มะเร็งในร่างกาย แต่เนื่องจากเป็นยากดภูมิคุ้มกันก็อาจมีผลต่อร่างกายเราเองด้วยหลังให้คีโมบำบัดจึงอาจมีอาการ ไข้ หนาวสั่น ซีด เหนื่อย อ่อนเพลีย มีจุดเลือดจ้ำเลือดตามตัว คลื่นไส้ อาเจียน เจ็บปากเจ็บคอ ท้องเสีย อุจจาระมีสีดำ ท้องผูก ผมร่วง อาการเหล่านี้มักเกิดหลังจากได้รับยาประมาณ 7-14 วันดังนั้นอาการดังกลว่ามานั้น อาจเป็นผลข้างเคียงจากการให้ยาเคมีบำบัดค่ะหากผู้ป่วยมีไข้สูงกว่า 38 องศา แนะนำพามาตรวจที่รพ. เนื่องจากอาจมีการติดเชื้อได้ง่ายกว่าคนปกติในข่วงที่ให้คีโม แพทย์อาจต้องตรวจเลือดดูปริมาณเม็ดเลือดขาว ถ้าจำนวนเม็ดเลือดขาวต่ำ แพทย์จะฉีดยาปฏิชีวนะให้โดยด่วน และรับตัวไว้รักษาในโรงพยาบาลการดูแลตัวเองเบื้องต้น รับประทานยาแก้คลื่นไส้อาเจียน รับประทานอาหารอ่อน ๆ ย่อยง่าย พักผ่อนมากๆ งดการทำกิจกรรมที่ต้องใช้แรงหนักๆ ระวังการติดเชื้อเช่นออกไปในที่ชุมชนควรใส่หน้ากากอนามัย ล้างมือให้สะอาดอยู่เสมอ หากมีอาการอาเจียนมากกว่า 3 ครั้งต่อ 1 ชั่วโมง อาเจียนเป็นเลือดหรือมีน้ำดีปนออกมา อาเจียนมากจนไม่สามารถรับประทานอาหารได้นานกว่า 1 วัน หรืออาเจียนมากจนไม่สามารถรับประทานยาได้ ควรพามาพบแพทย์เช่นกัน